
<RepeatBlock-Amend><Amend>Módosítás		<NumAm>1</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 10, 13, 18</Compromise>
<DocAmend>Állásfoglalási indítvány</DocAmend>
<Article>A a preambulumbekezdés (új)</Article>
	

	Állásfoglalási indítvány
	Módosítás

	
	A a.	mivel az ombudsman munkája hozzájárul az uniós intézmények hatékonyabb, eredményesebb, polgárbarátabb és elszámoltathatóbb működéséhez, ezzel erősítve a polgárok európai projektbe vetett bizalmát; mivel az ombudsmannak megbízatása során esetlegesen foglalkoznia kell az elmúlt időben egyre inkább elterjedő új jelenségekkel, például a harmadik országokból származó dezinformációval és rosszindulatú tevékenységekkel, amelyeknek a célja a polgárok EU-ba vetett bizalmának aláásása;


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 22, 23</Compromise>
<DocAmend>Állásfoglalási indítvány</DocAmend>
<Article>J preambulumbekezdés</Article>
	

	Állásfoglalási indítvány
	Módosítás

	J.	mivel az ombudsman vizsgálatot indított arra vonatkozóan, hogy a Tanács folyamatosan vállalati szponzorálást vett igénybe, mivel ez tartós és jelentős nyilvános elégedetlenséghez vezetett a szponzorok által az uniós döntéshozatali folyamatra gyakorolt befolyással kapcsolatban, különösen az ilyen szponzorok magánérdekeit érintő uniós szakpolitikákkal és jogszabályokkal kapcsolatos tanácskozások tekintetében, ami mind a Tanács, mind az Unió egésze számára komoly reputációs kockázatot jelent;
	J.	mivel az ombudsman vizsgálta, hogy a EU Tanácsának soros elnöksége folyamatosan vállalati szponzorálást vett igénybe, mivel ez nyilvános elégedetlenséghez vezetett a szponzorok által az uniós döntéshozatali folyamatra gyakorolt befolyással kapcsolatban, különösen az ilyen szponzorokat érintő uniós szakpolitikákkal és jogszabályokkal kapcsolatos tanácskozások tekintetében;


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 28</Compromise>
<DocAmend>Állásfoglalási indítvány</DocAmend>
<Article>K preambulumbekezdés</Article>
	

	Állásfoglalási indítvány
	Módosítás

	K.	mivel az ombudsman vizsgálatot indított nem kormányzati szervezetek panasza alapján, amelyben kifogásolták, hogy a Bizottság által létrehozott uniós energiaplatform ipari tanácsadó csoport tagságát kizárólag vállalatok alkotják, ami ellentétes a Bizottság kiegyensúlyozott képviseletre vonatkozó szabályaival; mivel az ombudsman nem találta meggyőzőnek a Bizottság által a civil társadalom – akár megfigyelői státusszal rendelkező – képviselőinek e csoportból való teljes kizárásával kapcsolatban adott magyarázatokat; mivel az ombudsman vizsgálatai feltárták, hogy a csoport megvitatta és előmozdította a fosszilis tüzelőanyagok további strukturális energiaellátását, ami társadalmi, környezeti, gazdasági és geopolitikai következményekkel jár az EU-ra nézve;
	K.	mivel az ombudsman vizsgálta, hogy a Bizottság mi alapján döntött az uniós energiaplatform ipari tanácsadó csoportjának összetételéről; mivel az ombudsman nem találta meggyőzőnek a Bizottság által a civil társadalom – akár megfigyelői státusszal rendelkező – képviselőinek az e csoportból való kizárásával kapcsolatban adott magyarázatokat;


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 30</Compromise>
<DocAmend>Állásfoglalási indítvány</DocAmend>
<Article>L preambulumbekezdés</Article>
	

	Állásfoglalási indítvány
	Módosítás

	L.	mivel az ombudsman panaszon alapuló vizsgálatot folytatott a Bizottság Szabályozói Ellenőrzési Testületének összetételével kapcsolatban, amelynek eredménye megerősítette, hogy a testületből hiányzik a szükséges mértékű szociális és környezetvédelmi szakértelem, megsértve ezzel a Szabályozói Ellenőrzési Testületről szóló bizottsági közlemény rendelkezéseit; mivel az ombudsman azt is megvizsgálta, hogy a Szabályozói Ellenőrzési Testület hogyan működik együtt az érdekképviselőkkel, és megállapította, hogy amennyiben a Szabályozói Ellenőrzési Testület tagjainak tájékoztatási tevékenységei kétségeket vetnek fel a Szabályozói Ellenőrzési Testület függetlenségét és pártatlanságát illetően, a Szabályozói Ellenőrzési Testület tagjainak tartózkodniuk kell az ilyen tevékenységek végzésétől;
	L.	mivel az ombudsman panaszon alapuló vizsgálatot folytatott a Bizottság Szabályozói Ellenőrzési Testületének összetételével kapcsolatban, amelynek eredménye megerősítette, hogy a testület jelenlegi összetétele nem biztosítja kellően azt a szociális és környezetvédelmi szakértelmet, amelyet a Szabályozói Ellenőrzési Testületről szóló bizottsági közlemény megkövetel; mivel az ombudsman azt is megvizsgálta, hogy a Szabályozói Ellenőrzési Testület hogyan működik együtt az érdekképviselőkkel, és megállapította, hogy amennyiben a Szabályozói Ellenőrzési Testület tagjainak tájékoztatási tevékenységei kétségeket vetnek fel a Szabályozói Ellenőrzési Testület függetlenségét és pártatlanságát illetően, a Szabályozói Ellenőrzési Testület tagjainak tartózkodniuk kell az ilyen tevékenységek végzésétől;


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 35, 36, 37, 38</Compromise>
<DocAmend>Állásfoglalási indítvány</DocAmend>
<Article>N preambulumbekezdés</Article>
	

	Állásfoglalási indítvány
	Módosítás

	N.	mivel az ombudsman vizsgálatot indított a Bizottság azon döntésével kapcsolatban, hogy csak az ipar képviselőit hívja meg a peszticidekről szóló munkaértekezletre, amely az egészségre és a környezetre közvetlen hatást gyakorló munkaterület, és arra a következtetésre jutott, hogy a Bizottság nagyobb átláthatóságot biztosíthatott volna; mivel az ombudsman jogszerűnek ítélte a kizárólag az ipar képviselőinek részvételével tartott munkaértekezletek szervezésével kapcsolatos lakossági aggályokat, mivel úgy véli, hogy ezek lehetőséget adnak az iparnak arra, hogy indokolatlanul befolyásolja a Bizottság munkáját; mivel az ombudsman a peszticidekben előforduló veszélyes anyagok helyettesítésére vonatkozó szabályok – többek között az összehasonlító értékelésről szóló útmutató dokumentum – vizsgálata során különös aggodalmának adott hangot amiatt, hogy a Bizottság nem tett lépéseket a peszticidek helyettesítésére vonatkozó szabályok javítása érdekében, annak ellenére, hogy 2020 óta tisztában van azzal, hogy azok nem hatékonyak;
	N.	mivel az ombudsman vizsgálatot indított a Bizottság azon döntésével kapcsolatban, hogy csak az ipar képviselőit hívja meg a peszticidekről szóló munkaértekezletre, és arra a következtetésre jutott, hogy nagyobb átláthatóságot lehetett volna biztosítani, valamint javasolta a Bizottságnak egy külön weboldal létrehozását, ahol közzéteszi a peszticideket érintő közelgő eseményekkel kapcsolatos információkat és dokumentumokat, amint azok elérhetővé válnak, valamint annak biztosítását, hogy minden érdekelt félnek lehetősége legyen véleményt nyilvánítani; mivel az ombudsman jogszerűnek ítélte a kizárólag az ipar képviselőinek részvételével tartott munkaértekezletek szervezésével kapcsolatos lakossági aggályokat, mivel úgy véli, hogy ezek lehetőséget adnak az iparnak arra, hogy aránytalanul befolyásolja a Bizottság munkáját;


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 40, 41, 42</Compromise>
<DocAmend>Állásfoglalási indítvány</DocAmend>
<Article>O preambulumbekezdés</Article>
	

	Állásfoglalási indítvány
	Módosítás

	O.	mivel az ombudsman vizsgálatot folytatott arra vonatkozóan, hogy a Bizottság hogyan kezelte az egyik biztosát érintő összeférhetetlenségre vonatkozó állításokat a jogsértési panasz kezelésével összefüggésben; mivel az ombudsman megerősítette, hogy a Bizottság úgy határozott, hogy a jogsértési panaszt a Bizottság Mezőgazdasági és Vidékfejlesztési Főigazgatóságához (DG AGRI) utalja, annak ellenére, hogy figyelmeztették arra, hogy a mezőgazdasági biztos testvére a lengyel parlament azon képviselői közé tartozik, akik a szóban forgó jogszabályra irányuló javaslatot benyújtották; mivel az ombudsman megállapította, hogy a Bizottság hibásan értékelte az összeférhetetlenséget, és úgy ítélte meg, hogy az negatívan befolyásolja függetlenségét;
	O.	mivel az ombudsman vizsgálatot folytatott arra vonatkozóan, hogy a Bizottság hogyan kezelte az egyik biztosát érintő összeférhetetlenségre vonatkozó állításokat a jogsértési panasz kezelésével összefüggésben;


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 44, 45</Compromise>
<DocAmend>Állásfoglalási indítvány</DocAmend>
<Article>P preambulumbekezdés</Article>
	

	Állásfoglalási indítvány
	Módosítás

	P.	mivel a Parlament közel egyhangúlag jóváhagyta az ombudsmannak a dokumentumokhoz való nyilvános hozzáférés iránti kérelmek Európai Bizottság általi elbírálásához szükséges időről szóló különjelentését, és felkérte a Bizottságot, hogy orvosolja a hozzáférés iránti kérelmek kezelése terén tapasztalható rendszerszintű késedelmeket, mivel azok sértik az uniós szerződésekben meghatározott demokratikus elveket; mivel az ombudsman megállapította, hogy a Bizottság az esetek 85 %-ában nem tartotta be a hozzáféréssel kapcsolatos eredeti határozatok felülvizsgálatára vonatkozó törvényes határidőket, és hogy jellemzően késedelmek következtek be a jelentős közérdekű területekre vonatkozó hozzáférés iránti kérelmekkel kapcsolatban; mivel az ilyen késedelmek különösen súlyos következményekkel járnak a jogalkotási dokumentumok esetében, mivel aláássák a polgárok azon képességét, hogy időben ellenőrizzék az uniós döntéseket és politikákat, ami akadályozza az EU demokratikus életében való érdemi részvételüket;
	P.	mivel a Parlament közel egyhangúlag jóváhagyta az ombudsmannak a dokumentumokhoz való nyilvános hozzáférés iránti kérelmek Európai Bizottság általi elbírálásához szükséges időről szóló különjelentését, és felkérte a Bizottságot, hogy kezelje a hozzáférés iránti kérelmek terén tapasztalható késedelmeket; mivel az ombudsman megállapította, hogy a Bizottság az esetek 85 %-ában nem tartotta be a hozzáféréssel kapcsolatos eredeti határozatok felülvizsgálatára vonatkozó törvényes határidőket; mivel a késedelmek a jogalkotási dokumentumok esetében problematikusabbak lehetnek;


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 47</Compromise>
<DocAmend>Állásfoglalási indítvány</DocAmend>
<Article>Q preambulumbekezdés</Article>
	

	Állásfoglalási indítvány
	Módosítás

	Q.	mivel az ombudsman számos vizsgálatot indított a jogalkotási dokumentumokhoz való nyilvános hozzáférés hiányával kapcsolatban, bírálva azt, hogy a Bizottság megtagadta a hozzáférést az érdekelt felek és a tagállamok észrevételeihez az uniós természet-helyreállítási jogszabály3és a fogyasztók élelmiszerekkel kapcsolatos tájékoztatására vonatkozó uniós szabályok felülvizsgálatáról szóló dokumentumok tekintetében; mivel az ombudsman rendszerszintűbb szempontból megvizsgálta, hogy az uniós intézmények megfelelnek-e a jogalkotási átláthatóság uniós Szerződésekben rögzített elvének, és arra a következtetésre jutott, hogy sem a Tanács, sem a Bizottság nem biztosította ezen elv teljes körű érvényesülését;
	Q.	mivel az ombudsman számos vizsgálatot indított a jogalkotási dokumentumokhoz való nyilvános hozzáférés hiányával kapcsolatban, bírálva azt, hogy a Bizottság megtagadta a hozzáférést az érdekelt felek és a tagállamok észrevételeihez az uniós természet-helyreállítási jogszabály3 és a fogyasztók élelmiszerekkel kapcsolatos tájékoztatására vonatkozó uniós szabályok felülvizsgálatáról szóló dokumentumok tekintetében; mivel az ombudsman rendszerszintűbb szempontból megvizsgálta, hogy az uniós intézmények megfelelnek-e a jogalkotási átláthatóság uniós Szerződésekben rögzített elvének, és arra a következtetésre jutott, hogy sem a Tanács, sem a Bizottság nem tartotta teljes mértékben tiszteletben ezt az elvet;

	_________________
	_________________

	3 Az Európai Parlament és a Tanács (EU) 2024/1991 rendelete (2024. június 24.) a természet helyreállításáról és az (EU) 2022/869 rendelet módosításáról (HL L, 2024/1991, 2024.7.29., ELI: http://data.europa.eu/eli/reg/2024/1991/oj).
	3 Az Európai Parlament és a Tanács (EU) 2024/1991 rendelete (2024. június 24.) a természet helyreállításáról és az (EU) 2022/869 rendelet módosításáról (HL L, 2024/1991, 2024.7.29., ELI: http://data.europa.eu/eli/reg/2024/1991/oj).


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 49, 51, 52, 54</Compromise>
<DocAmend>Állásfoglalási indítvány</DocAmend>
<Article>R preambulumbekezdés</Article>
	

	Állásfoglalási indítvány
	Módosítás

	R.	mivel az ombudsman vizsgálatot folytatott a Földközi-tengeren bekövetkezett halálesetekre vonatkozóan, és feltárta a Frontex kutatási-mentési műveletekben betöltött szerepével kapcsolatos súlyos hiányosságokat, többek között azt, hogy nem biztosították, hogy a Frontexnek az alapjogok tiszteletben tartását felügyelő személyeit kellő mértékben bevonják a tengeri vészhelyzetekre vonatkozó döntéshozatalba, valamint a Frontex vészhelyzeti jelzések kiadására vonatkozó belső iránymutatásainak hiányát; mivel az ombudsman hangsúlyozta, hogy nincs olyan uniós szintű egységes elszámoltathatósági mechanizmus, amely önállóan vizsgálhatná a nemzeti hatóságok szerepét, a Frontex szerepét és az uniós szerződések alapvető jogokra vonatkozó rendelkezéseinek tiszteletben tartásáért felelős Bizottság szerepét;
	R.	mivel az ombudsman vizsgálatot folytatott a Földközi-tengeren bekövetkezett haláleseteket követően, és javasolta egy uniós elszámoltathatósági mechanizmus létrehozását, amely önállóan vizsgálhatná a nemzeti hatóságok, a Frontex és a Bizottság szerepét;


Or. <Original>{EN}en</Original>
</Amend>
<Amend>Módosítás		<NumAm>10</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 57, 58</Compromise>
<DocAmend>Állásfoglalási indítvány</DocAmend>
<Article>S preambulumbekezdés</Article>
	

	Állásfoglalási indítvány
	Módosítás

	S.	mivel az ombudsman szerint hivatali visszásságnak minősül, hogy a Bizottság megtagadta az érdekelt feleknek a gyermekek szexuális bántalmazása elleni küzdelemről szóló jogalkotási javaslatára vonatkozó észrevételeivel kapcsolatos dokumentumok közzétételét, mivel ez akadályozta a nyilvánosságot abban, hogy ellenőrizze az ilyen magánszereplők hatását és befolyását;
	S.	mivel az ombudsman szerint a Bizottság szélesebb körű hozzáférést biztosíthatott volna az érdekelt feleknek a gyermekek szexuális bántalmazása elleni küzdelemről szóló jogalkotási javaslatára vonatkozó észrevételeivel kapcsolatos dokumentumokhoz, mivel a korlátozott hozzáférés akadályozta a nyilvánosságot abban, hogy ellenőrizze az ilyen magánszereplők hatását és befolyását;


Or. <Original>{EN}en</Original>
</Amend>
<Amend>Módosítás		<NumAm>11</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 66, 67, 68, 71, 72</Compromise>
<DocAmend>Állásfoglalási indítvány</DocAmend>
<Article>4 bekezdés</Article>
	

	Állásfoglalási indítvány
	Módosítás

	4.	rendkívül aggasztónak tartja, hogy a Bizottság megsértette a veszélyes vegyi anyagokra vonatkozó engedélyezési határozatok előkészítésére vonatkozó, jogilag kötelező erejű határidőket; hangsúlyozza, hogy a Bizottság jelentős késedelmei komoly veszélyt jelentenek az emberi egészségre és a környezetre, mivel a vállalatok továbbra is használhatnak ilyen vegyi anyagokat, beleértve a perfluor- és polifluor-alkil anyagokat (PFAS-ek), amelyek a rák és genetikai károsodás fokozott kockázatával, valamint a reproduktív egészség károsodásával járnak;
	4.	aggasztónak tartja, hogy a Bizottság megsértette a veszélyes vegyi anyagokra – köztük a perfluor- és polifluor-alkil anyagokra (PFAS-ekre) – vonatkozó engedélyezési határozatok előkészítésére vonatkozó, jogilag kötelező erejű határidőket; kiemeli, hogy e határidők betartása elengedhetetlen az emberi egészség és a környezet védelmének biztosítása, valamint az uniós döntéshozatali folyamat jogbiztonságának és kiszámíthatóságának megteremtése szempontjából; hangsúlyozza, hogy a PFAS-ek jelentette egészségügyi és környezeti kockázatok kezelése érdekében a Bizottságnak egyeztetnie kell a tagállamokkal, azok nemzeti és helyi hatóságaival, de az érintett civil társadalommal, a kutatókkal és a tudományos intézetekkel is, amelyek alapvető szerepet játszanak ezen a területen;


Or. <Original>{EN}en</Original>
</Amend>
<Amend>Módosítás		<NumAm>12</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 77, 78</Compromise>
<DocAmend>Állásfoglalási indítvány</DocAmend>
<Article>5 bekezdés</Article>
	

	Állásfoglalási indítvány
	Módosítás

	5.	úgy véli, hogy a Bizottságnak prioritásként kell kezelnie a különös aggodalomra okot adó anyagokkal kapcsolatos kockázatok kezelésére vonatkozó valamennyi súlyos hiányosságot, és el kell utasítania az ilyen anyagok engedélyezésére irányuló kérelmeket, valamint be kell tiltania azok használatát, amennyiben az emberi egészség és a környezet védelmével kapcsolatban tartós bizonytalanság áll fenn; szilárd meggyőződése, hogy a Bizottságnak teljes mértékben végre kell hajtania az ombudsman vizsgálatából származó valamennyi ajánlást, beleértve azt az ajánlást is, hogy elutasítsák az olyan különös aggodalomra okot adó anyag engedélyezése iránti kérelmeket, amelyek esetében nem áll rendelkezésre az összes szükséges információ, annak biztosítása érdekében, hogy a vállalatok ne használhassák tovább ezeket a veszélyes anyagokat;
	5.	úgy véli, hogy a Bizottságnak prioritásként kell kezelnie a különös aggodalomra okot adó anyagokkal kapcsolatos kockázatok kezelésére vonatkozó valamennyi súlyos hiányosságot, többek között felül kell vizsgálnia a belső eljárásait, ezáltal biztosítva az ilyen jellegű kérelmekkel kapcsolatos gyorsabb döntéshozatalt, összhangban a REACH-rendeletnek az emberi egészség és a környezet védelmére irányuló céljaival; meggyőződése, hogy a Bizottságnak végre kell hajtania az ombudsman vizsgálatából származó ajánlásokat, beleértve az azon kérelmekre vonatkozó ajánlást, amely kérelmek esetében nem áll rendelkezésre az összes szükséges információ;


Or. <Original>{EN}en</Original>
</Amend>
<Amend>Módosítás		<NumAm>13</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 82, 83, 84, 87</Compromise>
<DocAmend>Állásfoglalási indítvány</DocAmend>
<Article>6 bekezdés</Article>
	

	Állásfoglalási indítvány
	Módosítás

	6.	határozottan úgy véli, hogy a veszélyes növényvédő szerek további engedélyezésének azonnal véget kell vetni; hangsúlyozza, hogy a Bizottságnak jelentősen javítania kell a növényvédő szerek veszélyes anyagainak helyettesítésére vonatkozó szabályokat a biztonságos nem vegyi alternatívák előnyben részesítése, valamint a fenntartható élelmiszerrendszer és a toxinmentes környezet felé történő gyors elmozdulás érdekében; sürgeti a Bizottságot, hogy az elővigyázatosság elvének teljes körű alkalmazása mellett tartózkodjon a peszticidekben használt „hatóanyagok” jóváhagyásától, amennyiben azok esetében nem azonosítottak biztonságos felhasználást, vagy ha a biztonságosságuk megerősítéséhez további adatokra van szükség, tekintettel arra, hogy a növényvédő szerek használata már eddig is nagyon káros következményekkel járt az emberi egészségre és a környezetre nézve; felhívja a Bizottságot annak biztosítására, hogy a jóváhagyási folyamat teljes mértékben átlátható és összeférhetetlenségtől mentes legyen, és kötelezze el magát amellett, hogy legkésőbb 2035-ig megszünteti valamennyi szintetikus növényvédő szer használatát;
	6.	hangsúlyozza, hogy a Bizottságnak javítania kellene a növényvédő szerek veszélyes anyagainak helyettesítésére vonatkozó szabályokat a biztonságos és hatékony nem vegyi alternatívák jobb figyelembevétele érdekében; felhívja a Bizottságot annak biztosítására, hogy a jóváhagyási folyamat teljes mértékben átlátható legyen, és az összeférhetetlenségekkel szemben szigorú biztosítékokat kövessen, megfelelően figyelembe véve az ombudsman jobbító célú javaslatait;


Or. <Original>{EN}en</Original>
</Amend>
<Amend>Módosítás		<NumAm>14</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 88, 91, 92</Compromise>
<DocAmend>Állásfoglalási indítvány</DocAmend>
<Article>7 bekezdés</Article>
	

	Állásfoglalási indítvány
	Módosítás

	7.	hangsúlyozza, hogy az uniós intézményeknek garantálniuk kell az uniós döntéshozatali folyamat teljes átláthatóságát és a polgárok legmagasabb szintű részvételét; rendkívül fontosnak tartja annak biztosítását, hogy a polgárok elszámoltathassák a döntéshozókat, teljes mértékben gyakorolhassák demokratikus jogaikat, és hozzáférhessenek minden releváns információhoz és dokumentumhoz, különösen a jogalkotási jellegű információkhoz és dokumentumokhoz, a jogalkotási folyamat során is, amint azt az EUB ítélkezési gyakorlata is előírja; hangsúlyozza, hogy az uniós intézményeknek, ügynökségeknek, szerveknek és hivataloknak teljes átláthatóságot kell biztosítaniuk, és a magánszektorbeli érdekelt felekkel való kapcsolattartás során a legmagasabb szintű etikai normáknak kell megfelelniük;
	7.	hangsúlyozza, hogy az uniós intézményeknek garantálniuk kell az uniós döntéshozatali folyamat átláthatóságát és a polgárok legmagasabb megfelelő szintű részvételét; rendkívül fontosnak tartja annak biztosítását, hogy a polgárok elszámoltathassák a döntéshozókat, teljes mértékben gyakorolhassák demokratikus jogaikat, és hozzáférhessenek minden releváns információhoz és dokumentumhoz, különösen a jogalkotási jellegű információkhoz és dokumentumokhoz, amint azt az EUB ítélkezési gyakorlata is előírja; hangsúlyozza, hogy az uniós intézményeknek, ügynökségeknek, szerveknek és hivataloknak biztosítaniuk kell a politikai tárgyalások átláthatóságát, figyelembe véve azok hatékony lebonyolításának fontosságát és a magánszektorbeli érdekelt felekkel való kapcsolattartás során a legmagasabb szintű etikai normáknak való megfelelést;


Or. <Original>{EN}en</Original>
</Amend>
<Amend>Módosítás		<NumAm>15</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 102, 104, 105, 106</Compromise>
<DocAmend>Állásfoglalási indítvány</DocAmend>
<Article>9 bekezdés</Article>
	

	Állásfoglalási indítvány
	Módosítás

	9.	kiemeli az ombudsman tevékenységeinek kiemelkedő fontosságát a Bizottság szakértői csoportjai, különösen az uniós energiaplatform ipari tanácsadó csoportja kiegyensúlyozott összetételének javításában, tekintettel az energiapolitikák jelentős társadalmi és környezeti tétjeire; mély sajnálatát fejezi ki amiatt, hogy a Bizottság úgy határozott, hogy teljes mértékben kizárja a civil társadalom képviselőit e csoportból, kiemelt és ellenőrizetlen hozzáférést biztosítva a fosszilistüzelőanyag-ágazatok számára az uniós politikai döntéshozókhoz, és növelve az uniós döntéshozatalra gyakorolt befolyásukat, aláásva ezáltal a polgárok bizalmát, a nyilvánosság általi ellenőrzést és az átláthatóságot;
	9.	kiemeli az ombudsman tevékenységeinek fontosságát az átláthatóság növelésében és a Bizottság szakértői csoportjai, különösen az uniós energiaplatform ipari tanácsadó csoportja kiegyensúlyozott összetételének javításában, tekintettel az energiapolitikák jelentős gazdasági, társadalmi és környezeti tétjeire; megjegyzi, hogy a Bizottság úgy határozott, hogy kizárja a civil társadalom képviselőit e csoportból; úgy véli, hogy az európai nyilvánosságot tájékoztatni kell a szakértői csoportok valamennyi tagjának profiljáról;


Or. <Original>{EN}en</Original>
</Amend>
<Amend>Módosítás		<NumAm>16</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 113, 115</Compromise>
<DocAmend>Állásfoglalási indítvány</DocAmend>
<Article>11 bekezdés</Article>
	

	Állásfoglalási indítvány
	Módosítás

	11.	támogatja az ombudsmannak a Szabályozói Ellenőrzési Testület javítására irányuló javaslatait; alapvető fontosságúnak tartja, hogy a Szabályozói Ellenőrzési Testület tagjai felmérjék mind a jogtalan befolyásolás tényleges kockázatát, mind pedig azt, hogy a közvélemény hogyan érzékeli függetlenségüket a tájékoztatási tevékenységeik megválasztásakor, valamint azt, hogy elkerüljék az egyéni érdekképviselőkkel való találkozókat; felhívja a Bizottságot annak biztosítására, hogy a Szabályozói Ellenőrzési Testület összetétele teljes mértékben tükrözze a kapcsolódó közleményben meghatározott szakértelem sokféleségét, azaz a fenntartható fejlődés három pillérét, nevezetesen a makro- és mikroökonómiát, a szociálpolitikát és a környezetvédelmi politikát, és egyértelműen írja le azokat a kritériumokat, amelyeket a Szabályozói Ellenőrzési Testület tagjainak kiválasztásakor alkalmaz, tekintettel a Szabályozói Ellenőrzési Testület kulcsfontosságú szerepére, valamint véleményeinek az uniós jogalkotással kapcsolatos bizottsági döntéshozatalra gyakorolt jelentős hatására;
	11.	tudomásul veszi az ombudsmannak a Szabályozói Ellenőrzési Testület javítására irányuló javaslatait; felhívja a Bizottságot annak biztosítására, hogy a Szabályozói Ellenőrzési Testület összetétele teljes mértékben tükrözze a kapcsolódó közleményben meghatározott szakértelem sokféleségét;


Or. <Original>{EN}en</Original>
</Amend>
<Amend>Módosítás		<NumAm>17</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 118, 119, 120, 121</Compromise>
<DocAmend>Állásfoglalási indítvány</DocAmend>
<Article>12 bekezdés</Article>
	

	Állásfoglalási indítvány
	Módosítás

	12.	elismerését fejezi ki az ombudsman azzal kapcsolatos vizsgálatáért, hogy a Bizottság hogyan készítette el a közös agrárpolitikával kapcsolatos jogszabályok módosítására irányuló javaslatot; sajnálatát fejezi ki amiatt, hogy a Bizottság az érintett javaslat előkészítése során nem végzett hatásvizsgálatot, úgy döntött, hogy nem konzultál a környezetvédelmi szervezetekkel, valamint nem tartott megfelelő nyilvános konzultációt; mély sajnálatát fejezi ki amiatt, hogy a Bizottság úgy határozott, hogy anélkül gyengíti a KAP környezetvédelmi követelményeit, hogy átfogóan megvizsgálta volna a rendelkezésre álló bizonyítékokat annak biztosítása érdekében, hogy az új szabályok hosszú távon ne ássák alá az EU környezetvédelmi és éghajlat-politikai céljait és az uniós mezőgazdaság fenntarthatóságát, megsértve ezáltal a tényeken alapuló döntéshozatal elvét, amelyet saját minőségi jogalkotásra vonatkozó iránymutatásai és eszköztára, valamint az ítélkezési gyakorlat is rögzít;
	12.	tudomásul veszi az ombudsman azzal kapcsolatos, folyamatban lévő vizsgálatát, hogy a Bizottság hogyan készítette el hatásvizsgálat nélkül és az érdekelt felekkel, különösen a mezőgazdasági termelőkkel folytatott korlátozott konzultációval a közös agrárpolitikával kapcsolatos jogszabályok módosítására irányuló javaslatot; hangsúlyozza, hogy fenn kell tartani a tényeken alapuló döntéshozatal elveit, amelyeket a minőségi jogalkotásra vonatkozó bizottsági iránymutatások és eszköztár rögzítenek, valamint az ítélkezési gyakorlat is magában foglal;


Or. <Original>{EN}en</Original>
</Amend>
<Amend>Módosítás		<NumAm>18</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 125, 126, 127</Compromise>
<DocAmend>Állásfoglalási indítvány</DocAmend>
<Article>13 bekezdés</Article>
	

	Állásfoglalási indítvány
	Módosítás

	13.	elismerését fejezi ki az ombudsman azzal kapcsolatban végzett kiemelkedő munkájáért, hogy arra ösztönözze a Bizottságot, hogy az biztosítsa valamennyi társadalmi és környezetvédelmi érdekelt fél teljes körű és érdemi bevonását a döntéshozatali folyamatba, és segítsen megakadályozni, hogy az ipar indokolatlanul befolyásolja a döntéshozatali folyamatot;
	13.	elismerését fejezi ki az ombudsman azzal kapcsolatban végzett munkájáért, hogy arra ösztönözze a Bizottságot, hogy az biztosítsa a gazdasági, társadalmi és környezetvédelmi érdekelt felek részvételét a döntéshozatali folyamatban, valamint segítsen a döntéshozatali folyamat integritásának biztosításában;


Or. <Original>{EN}en</Original>
</Amend>
<Amend>Módosítás		<NumAm>19</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 130, 132, 133, 134, 135</Compromise>
<DocAmend>Állásfoglalási indítvány</DocAmend>
<Article>14 bekezdés</Article>
	

	Állásfoglalási indítvány
	Módosítás

	14.	alapvető fontosságúnak tartja, hogy a Bizottság teljes mértékben és következetesen hajtsa végre az ombudsmannak a biztosait érintő esetleges összeférhetetlenségek kezelésének javítására irányuló javaslatait, nevezetesen biztosítsa, hogy az érintett biztos(ok) által közvetlenül vagy közvetve felügyelt döntéshozatali folyamatot felfüggesszék az összeférhetetlenség fennállásáról szóló végleges határozat meghozataláig, és időben tájékoztassa az érintett szervezeti egységeket az ilyen állításokról annak érdekében, hogy azok a lehető leghamarabb vagy felfüggesszék a folyamatban lévő releváns döntéshozatali folyamatot, vagy megkezdhessék annak felülvizsgálatát;
	14.	alapvető fontosságúnak tartja, hogy a Bizottság figyelembe vegye az ombudsmannak a biztosait érintő esetleges összeférhetetlenségek kezelésének javítására irányuló javaslatait a döntéshozatali folyamat integritásának védelme érdekében; ezzel összefüggésben kiemeli az ombudsman hozzájárulását az uniós intézmények etikájának és átláthatóságának növeléséhez a forgóajtó-jelenséggel, a várakozási időszakokkal és az esetleges összeférhetetlenségekkel kapcsolatban azokban az esetekben, amikor a volt biztosok és az uniós intézmények vagy ügynökségek volt vezető alkalmazottai új munkát vállalnak a magánszektorban;


Or. <Original>{EN}en</Original>
</Amend>
<Amend>Módosítás		<NumAm>20</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 136, 138, 139</Compromise>
<DocAmend>Állásfoglalási indítvány</DocAmend>
<Article>15 bekezdés</Article>
	

	Állásfoglalási indítvány
	Módosítás

	15.	hangsúlyozza, hogy az uniós intézmények birtokában lévő dokumentumokhoz való nyilvános hozzáférés az uniós szerződésekben meghatározott alapvető jog, és döntő szerepet játszik annak biztosításában, hogy az uniós intézmények átlátható módon működjenek, ezáltal erősítve az EU legitimitását és az EU-ba vetett közbizalmat; elvárja, hogy a Bizottság jelentősen javítsa a dokumentumokhoz való nyilvános hozzáférés iránti kérelmek kezelését, többek között az ombudsman valamennyi ajánlásának időben történő végrehajtása révén, ezáltal a gyakorlatban bizonyítva, hogy az átláthatóság az irányadó szabály és alapvető prioritás legyen; úgy véli, hogy amennyiben a dokumentumokhoz való nyilvános hozzáférés iránti kérelmek Bizottság általi feldolgozása továbbra is jelentős késedelmet szenved, a Szerződések – többek között az EUMSZ uniós polgárok és lakosok dokumentumokhoz való hozzáférési jogáról szóló 15. cikkének (3) bekezdése – megsértése miatt keresetet kell indítani az Európai Unió Bírósága előtt;
	15.	hangsúlyozza, hogy az uniós intézmények birtokában lévő dokumentumokhoz való nyilvános hozzáférés az uniós szerződésekben meghatározott alapvető jog, és döntő szerepet játszik annak biztosításában, hogy az uniós intézmények átlátható módon működjenek, ezáltal erősítve az EU legitimitását és az EU-ba vetett közbizalmat, többek között az ombudsman valamennyi ajánlásának időben történő végrehajtása révén, ezáltal a gyakorlatban bizonyítva, hogy az átláthatóság az irányadó szabály és alapvető prioritás legyen; felszólítja a Bizottságot, hogy javítsa ezen kérelmek kezelését a rendszerszintű késedelmek rendezése érdekében, többek között digitális eszközök és egyszerűsített eljárások alkalmazása révén; hangsúlyozza, hogy a polgárok információkhoz való nyilvános hozzáféréshez való joga vonatkozik az írott fizikai és elektronikus dokumentumokra, valamint az uniós intézmények politikáival, tevékenységeivel és döntéseivel kapcsolatos hang- és audiovizuális felvételekre is, és emlékeztet arra, hogy a munkával kapcsolatos szöveges üzenetek és azonnali üzenetek az 1049/2001/EK rendelet értelmében „dokumentumoknak” minősülnek;


Or. <Original>{EN}en</Original>
</Amend>
<Amend>Módosítás		<NumAm>21</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 141, 143</Compromise>
<DocAmend>Állásfoglalási indítvány</DocAmend>
<Article>16 bekezdés</Article>
	

	Állásfoglalási indítvány
	Módosítás

	16.	sajnálatát fejezi ki amiatt, hogy a Tanács és a Bizottság sok esetben homályos, elvont és megalapozatlan érvekkel vagy az EUB által már elutasított érvelésre támaszkodva megtagadta a jogalkotási dokumentumok nyilvánosságra hozatalát; nagyra értékeli az ombudsman kulcsfontosságú munkáját ezen a területen annak biztosítása érdekében, hogy az érintett uniós intézmények haladéktalanul nyilvánosságra hozzák a jogalkotási dokumentumokat, és hangsúlyozza, hogy a dokumentumokhoz való nyilvános hozzáférés megtagadása csak valóban kivételes körülmények között lehetséges;
	16.	megjegyzi, hogy a Tanács és a Bizottság az EUB által már elutasított érvelésre támaszkodva megtagadta a jogalkotási dokumentumok nyilvánosságra hozatalát; nagyra értékeli az ombudsman kulcsfontosságú munkáját ezen a területen annak biztosítása érdekében, hogy az érintett uniós intézmények haladéktalanul nyilvánosságra hozzák a jogalkotási dokumentumokat, és hangsúlyozza, hogy a dokumentumokhoz való nyilvános hozzáférés megtagadása csak valóban kivételes körülmények között lehetséges;


Or. <Original>{EN}en</Original>
</Amend>
<Amend>Módosítás		<NumAm>22</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 150, 151, 152</Compromise>
<DocAmend>Állásfoglalási indítvány</DocAmend>
<Article>17 bekezdés</Article>
	

	Állásfoglalási indítvány
	Módosítás

	17.	hangsúlyozza, hogy a Frontexnek valamennyi tevékenysége során teljes mértékben tiszteletben kell tartania az alapvető jogokat, beleértve a kutatási-mentési műveletekben való közvetlen vagy közvetett részvétele során is, valamint teljes mértékben és következetesen meg kell felelnie a vonatkozó nemzetközi emberi jogi jogszabályoknak; hangsúlyozza, hogy az alkalmazandó uniós és nemzetközi jogi keret értelmében a tagállamok kötelesek segítséget nyújtani a tengeren bajba jutott hajóknak vagy személyeknek, függetlenül a személyek állampolgárságától vagy jogállásától, illetve megtalálásuk körülményeitől;
	17.	hangsúlyozza, hogy a Frontexnek a rendeletében rögzített rendelkezéseknek, többek között az alapvető jogokhoz és a releváns nemzetközi joghoz kapcsolódó kötelezettségeknek megfelelően kell működnie; tudomásul veszi a Frontex megbízatásának az Európai Bizottság elnöke által 2026-ra bejelentett reformját; hangsúlyozza, hogy a Frontex megbízatásának, erőforrásainak és költségvetésének megerősítése biztosítaná, hogy az ügynökség a lehető legjobb feltételek mellett végezhesse munkáját annak érdekében, hogy jobban támogathassa a tagállamokat, többek között a kutatási-mentési műveletekben;


Or. <Original>{EN}en</Original>
</Amend>
<Amend>Módosítás		<NumAm>23</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 161, 162, 165, 170</Compromise>
<DocAmend>Állásfoglalási indítvány</DocAmend>
<Article>19 bekezdés</Article>
	

	Állásfoglalási indítvány
	Módosítás

	19.	hangsúlyozza, hogy az ombudsman bírálta a Bizottságot azon emberi jogi információk átláthatóságának hiánya miatt, amelyekre az EU–Tunézia egyetértési megállapodás aláírása előtt támaszkodott, és aggodalmát fejezte ki az előzetes emberi jogi hatásvizsgálat hiánya miatt, különösen az egyetértési megállapodás „Migráció és mobilitás” pillérével kapcsolatban; elvárja, hogy a Bizottság időben hajtsa végre az ombudsman javításra irányuló valamennyi javaslatát, alkalmazza a leghatékonyabb intézkedéseket és tartsa fenn az emberi jogok védelmének legmagasabb szintű normáit a migrációval kapcsolatos valamennyi kérdésben;
	19.	tudomásul veszi az ombudsman alapjogok melletti elkötelezettségét; megjegyzi, hogy az ombudsman azon emberi jogi információk nagyobb mértékű átláthatóságát kérte, amelyeket az EU–Tunézia egyetértési megállapodás aláírása előtt megvizsgált;


Or. <Original>{EN}en</Original>
</Amend>
<Amend>Módosítás		<NumAm>24</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 175, 176</Compromise>
<DocAmend>Állásfoglalási indítvány</DocAmend>
<Article>20 bekezdés</Article>
	

	Állásfoglalási indítvány
	Módosítás

	20.	bírálja, hogy a Bizottság nem hajlandó követni az ombudsman azon ajánlását, amely szerint nagyobb nyilvános hozzáférést kell biztosítani a gyermekek szexuális bántalmazása elleni küzdelemre irányuló jogszabályjavaslatok kidolgozásával kapcsolatos dokumentumokhoz, és így nem biztosítja, hogy a polgárok ellenőrizhessék, hogy a Bizottság függetlenül és kizárólag a közérdeket szem előtt tartva járt-e el;
	20.	sajnálatát fejezi ki amiatt, hogy a Bizottság nem hajlandó követni az ombudsman azon ajánlását, amely szerint nagyobb nyilvános hozzáférést kell biztosítani a gyermekek szexuális bántalmazása elleni küzdelemre irányuló jogszabályjavaslatok kidolgozásával kapcsolatos dokumentumokhoz; emlékeztet, hogy a polgárok számára lehetővé kell tenni a Bizottság jogalkotási javaslatokra irányuló munkájának ellenőrzését; hangsúlyozza, hogy ebben az összefüggésben különösen fontos az átláthatóság, mivel a javaslat közvetlenül érinti a gyermekek védelmét, valamint a polgárok alapvető jogait és magánéletét;


Or. <Original>{EN}en</Original>
</Amend>
<Amend>Módosítás		<NumAm>25</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 178, 181, 182, 183</Compromise>
<DocAmend>Állásfoglalási indítvány</DocAmend>
<Article>21 bekezdés</Article>
	

	Állásfoglalási indítvány
	Módosítás

	21.	nagyra értékeli az ombudsman azon döntését, hogy vizsgálatot indít azzal kapcsolatban, hogy a Bizottság hogyan végzett célzott adatgyűjtést az EU-ban élő farkaspopuláció hatásáról; sajnálatát fejezi ki amiatt, hogy a Bizottság a nagyragadozókra vonatkozó európai kezdeményezésről szóló jelentésre hivatkozva indokolta a farkasok jogi védelmi státuszának csökkentését az EU-ban, bár korábban ugyanezt a jelentést használta alapul egy ugyanilyen jellegű javaslat elutasításához, annak ellenére, hogy nem számoltak be a farkaspopulációkban történt jelentős változásról; mély aggodalmát fejezi ki amiatt, hogy a farkasok védett státuszának visszaminősítésére vonatkozó döntésnek nincs szilárd tudományos alapja, amit tovább súlyosbít az a tény, hogy nem tették nyilvánosan hozzáférhetővé a vonatkozó dokumentumokat, és nem tettek elegendő erőfeszítést a megfelelő megelőző intézkedések végrehajtására, ami ellentétes a Berni Egyezmény rendelkezéseivel4; attól tart, hogy ez a döntés aggasztó precedenst teremtett, veszélyeztetve a természetvédelmi célok általános megközelítését, valamint a vadon élő állatok és növények és a természetes élőhelyek kezelését;
	21.	tudomásul veszi az ombudsman azon döntését, hogy vizsgálatot indít a Bizottság által az EU-ban élő farkaspopuláció hatásáról végzett célzott adatgyűjtéssel kapcsolatban; megjegyzi azonban, hogy az ombudsman alapokmányával összhangban a vizsgálatot le kellett zárni az Európai Bíróság előtt folyamatban lévő ügy (T-634/24. sz. ügy) miatt, ahol ugyanezek a kérdések merülnek fel; hangsúlyozza annak fontosságát, hogy a farkasok jogi védelmi helyzetére vonatkozó döntéseket tudományos bizonyítékokra és a vidéki közösségek védelmére alapozzák;

	_________________
	

	4 Egyezmény az európai vadon élő növények, állatok és természetes élőhelyeik védelméről;
	


Or. <Original>{EN}en</Original>
</Amend>
<Amend>Módosítás		<NumAm>26</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 188, 190, 191, 192, 193</Compromise>
<DocAmend>Állásfoglalási indítvány</DocAmend>
<Article>22 bekezdés</Article>
	

	Állásfoglalási indítvány
	Módosítás

	22.	üdvözli az ombudsman által a Bizottsághoz intézett, az EU–USA Kereskedelmi és Technológiai Tanács átláthatóságának javítására irányuló javaslatsorozatot, amely fórumként szolgál a megközelítések összehangolásához és a kereskedelmi, gazdasági és technológiai kapcsolatok elmélyítéséhez; úgy véli, hogy az ombudsman ajánlásait gyorsan végre kell hajtani, és azokat további, jogilag kötelező érvényű követelményekkel kell kiegészíteni a legmagasabb szintű átláthatósági és elszámoltathatósági normák fenntartása érdekében, különös tekintettel a Bizottság közelmúltbeli, súlyosan káros politikai megállapodására, amely tovább növeli az EU Egyesült Államoktól való függőségét a különböző kritikus ágazatokban, beleértve a védelmet, a mesterséges intelligenciát és a fosszilis tüzelőanyagokat, az uniós energiaszabályozás gyengítésére vonatkozó kötelezettségvállalásokkal párosulva, ami káros az uniós zöld megállapodásra nézve, és hátrányos egyenlőtlenségeket okoz az EU élelmiszer- és mezőgazdasági ágazata számára;
	22.	üdvözli az ombudsman által a Bizottsághoz intézett, az EU–USA Kereskedelmi és Technológiai Tanács átláthatóságának javítására irányuló javaslatsorozatot, amely fórumként szolgál a megközelítések összehangolásához és a kereskedelmi, gazdasági és technológiai kapcsolatok elmélyítéséhez; úgy véli, hogy az ombudsman ajánlásait gyorsan végre kell hajtani a legmagasabb szintű átláthatósági és elszámoltathatósági normák fenntartása érdekében;


Or. <Original>{EN}en</Original>
</Amend>
<Amend>Módosítás		<NumAm>27</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 122, 145, 200</Compromise>
<DocAmend>Állásfoglalási indítvány</DocAmend>
<Article>22 a bekezdés (új)</Article>
	

	Állásfoglalási indítvány
	Módosítás

	
	22a.	nagyra értékeli az ombudsman arra irányuló javaslatsorozatát, hogy segítse a Bizottságot annak biztosításában, hogy a mesterséges intelligencia döntéshozatal során történő felhasználása továbbra is elszámoltatható maradjon; hangsúlyozza, hogy az uniós intézményeknek biztosítaniuk kell, hogy az MI-rendszerek használata maradjon hatékony emberi felügyelet alatt, valamint megfeleljen az átláthatóság és az elszámoltathatóság elveinek és az alapvető jogoknak; úgy véli, hogy a döntéshozatalt nem szabad ezekre a rendszerekre átruházni; hangsúlyozza annak fontosságát, hogy a mesterséges intelligencia emberi felügyeletéért felelős köztisztviselők megfelelő képzésben részesüljenek a kockázatok megfelelő értékelése és a mesterséges intelligencia által előállított eredmények ellenőrzése érdekében; ösztönzi a Bizottságot, hogy a jövőbeli MI-projektekre vonatkozó információk egyértelmű közlése révén növelje az átláthatóságot, és tartson nyilvános konzultációkat az új MI-eszközök fejlesztéséről; felhívja az ombudsmant, hogy továbbra is kövesse nyomon a fejleményeket ezen a területen;


Or. <Original>{EN}en</Original>
</Amend>
<Amend>Módosítás		<NumAm>28</NumAm>
<RepeatBlock-By><Members>Cristina Guarda</Members>
</RepeatBlock-By>
<Compromise>A következő módosítás(ok) helyébe lépő megegyezéses módosítás: 146, 197, 204</Compromise>
<DocAmend>Állásfoglalási indítvány</DocAmend>
<Article>23 a bekezdés (új)</Article>
	

	Állásfoglalási indítvány
	Módosítás

	
	23a.	aggodalommal veszi tudomásul az ombudsman által az Európai Személyzeti Felvételi Hivatal (EPSO) működésében feltárt hiányosságokat; riasztónak tartja, hogy az ombudsman számos hivatali visszásságot állapított meg, mivel az EPSO nem kezelte megfelelően a pályázók panaszait, különösen a távfelügyelettel lebonyolított tesztek és a platform hiányosságai tekintetében, gyakran ellentmondásos információkat szolgáltatott a panaszosoknak, a rugalmasság hiányáról tett tanúbizonyságot, és észszerűtlen döntéseket hozott; felszólítja az EPSO-t, hogy tegyen meg minden szükséges intézkedést az összes hiányosság sürgős orvoslása érdekében, hogy ezáltal helyreállítsa a felvételi eljárások integritását, átláthatóságát és elszámoltathatóságát;


Or. <Original>{EN}en</Original>
</Amend>
</RepeatBlock-Amend>

